5. Milénium pre rozvoj - cieľ č. 5: zlepšenie zdravia matiek (hlasovanie) 
Po ukončení hlasovania o odseku 6:
Ewa Tomaszewska
(PL) Moje hlasovacie zariadenie sa päťkrát zaseklo v rámci hlasovania podľa zmien. Všimla som si to a požiadala som o slovo, avšak nebolo možné, aby som prehovorila. Nebolo to správne. Okrem toho na chvíľu vypadlo aj tlmočenie do poľštiny, s ktorým sa tiež nič nerobilo. Chcela by som požiadať o to, aby sa takýto prístup už neuplatňoval.
Predseda
Pani Tomaszewska, nesmierne ma mrzí, že váš hlas nebol započítaný. Dúfam, že sa to už nestane. Prosím, predložte svoj hlas tu, aby mohol byť správne zaregistrovaný a aby vaše stanovisko bolo zaznamenané.
